

คำสั่งองค์การบริหารส่วนตำบลเกษมทรัพย์

ที่ 64/๒๕๕9

เรื่อง แต่งตั้งเจ้าหน้าที่รับผิดชอบการจัดทำแผนพัฒนาเศรษฐกิจพอเพียงท้องถิ่น

(ด้านการเกษตรและแหล่งน้ำ)

ตามหนังสืออำเภอปักธงชัย ที่ นม 0023.25/ว180 ลงวันที่ 9 กุมภาพันธ์ 2559 แจ้งแนวทางการสำรวจข้อมูลเพื่อจัดทำแผนพัฒนาเศรษฐกิจพอเพียงท้องถิ่น (ด้านการเกษตรและแหล่งน้ำ) โดยมีวัตถุประสงค์เพื่อให้องค์กรปกครองส่วนท้องถิ่นมีข้อมูลปัญหาความต้องการพื้นฐานของประชาชน รวมทั้งข้อมูลในการแก้ไขปัญหาภัยแล้ง โดยขอความร่วมมือ สนับสนุนการดำเนินการจากนายอำเภอ หัวหน้าส่วนราชการ กำนัน ผู้ใหญ่บ้านในการสำรวจข้อมูล

ดังนั้น เพื่อให้การปฏิบัติงานลุล่วงตามวัตถุประสงค์ของการดำเนินการดังกล่าว จึงขอแต่งตั้งเจ้าหน้าที่รับผิดชอบการจัดทำแผนพัฒนาเศรษฐกิจพอเพียงท้องถิ่น (ด้านการเกษตรและแหล่งน้ำ) ดังนี้

1. นางฐณัชญ์พร วีรภัทรพุฒิพร ตำแหน่ง นักพัฒนาชุมชน

2. นายคุณากร ชมสระน้อย ตำแหน่ง ผู้ช่วยเจ้าหน้าที่การเกษตร

เป็นผู้รับผิดชอบในการปฏิบัติงาน โดยมีหน้าที่ดังต่อไปนี้

1. จัดการฐานข้อมูลเพื่อจัดทำแผนพัฒนาเศรษฐกิจพอเพียง (ด้านการเกษตรและแหล่งน้ำ)
2. ประสานงานกับหน่วยงานเจ้าของเรื่อง เพื่อดำเนินการตามอำนาจหน้าที่
3. จัดทำข้อมูลในระบบสารสนเทศให้ครบถ้วนทุกหมู่บ้าน

ทั้งนี้ ตั้งแต่บัดนี้ เป็นต้นไป

สั่ง ณ วันที่ 18 เดือน กุมภาพันธ์ พ.ศ. ๒๕๕9

(นางสาวน้อย สดสระน้อย)

นายกองค์การบริหารส่วนตำบลเกษมทรัพย์